ΚΑΝΟΝΙΣΜΟΣ ( ΕΟΚ ) αριθ . 396/92 ΤΗΣ ΕΠΙΤΡΟΠΗΣ της 18ης Φεβρουαρίου 1992 για κατάταξη εμπορευμάτων στη συνδυασμένη ονοματολογία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και για το κοινό δασμολόγιο ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3694/91 ( 2 ), και ιδίως το άρθρο 9,

Εκτιμώντας :

ότι, για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον προαναφερθέντα κανονισμό, πρέπει να αποφασιστούν χωρίς καθυστέρηση οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού -

ότι ο κανονισμός ( ΕΟΚ ) αριθ . 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας - ότι αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών -

ότι, κατ' εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς που σημειώνονται στη στήλη 2 βάσει των διατάξεων της στήλης 3 -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

Τα εμπορεύματα που περιγράφονται στη στήλη 1 του προσαρτημένου πίνακα κατατάσσονται στη συνδυασμένη ονοματολογία στους αντίστοιχους κωδικούς που σημειώνονται στη στήλη 2 του εν λόγω πίνακα .

Άρθρο 2

Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 18 Φεβρουαρίου 1992 . Για την Επιτροπή

Christiane SCRIVENER

Μέλος της Επιτροπής

( 1 ) ΕΕ αριθ . L 256 της 7 . 9 . 1987, σ . 1 . ( 2 ) ΕΕ αριθ . L 350 της 19 . 12 . 1991, σ . 17 .

ΠΑΡΑΡΤΗΜΑ

Περιγραφή του εμπορεύματος Κατάταξη Κωδικός ΣΟ Αιτιολογία ( 1 ) ( 2 ) ( 3 ) 1 . Σύστημα πολυπλεξίας υπό μορφή κεντρικής μονάδας και σειράς υπομονάδων που αποτελείται από τρία τυπωμένα κυκλώματα εφοδιασμένα με ένα μετασχηματιστή και με διακεκριμένα και υβριδικά στοιχεία . Το σύστημα επιτρέπει την ταυτόχρονη διαβίβαση πολλών διαφορετικών σημάτων μέσω της ίδιας γραμμής . Το σύστημα αυτό, το οποίο προσαρμόζεται σε πολιτικά αεροσκάφη με σκοπό την ενημέρωση ή τη διασκέδαση των επιβατών, επιτρέπει σε κάθε επιβάτη να ακούει οποιονδήποτε από τους υπάρχοντες σταθμούς, μέσω των ακουστικών του 8517 81 90 Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας καθώς και από τα κείμενα των κωδικών ΣΟ 8517, 8517 81 και 8517 81 90 2 . Ηλεκτρονική συσκευή πολυπλεξίας μέσα στο δικό της περίβλημα, η οποία επιτρέπει τη δημιουργία πολλών συνδέσεων μεταξύ διαφορετικών σημείων σύνδεσης ενός δικτύου επεξεργασίας δεδομένων . Η συσκευή αυτή χρησιμοποιεί την ψηφιακή τεχνολογία με σκοπό τη συγκέντρωση δεδομένων και το συνδυασμό ροών δεδομένων από πολλές κατευθύνσεις μέσω μιας γραμμής . Τα σήματα που φθάνουν στο άλλο άκρο αυτής της μοναδικής γραμμής, κατά την επιστροφή, διαχωρίζονται σε πολλές γραμμές εξόδου 8517 82 00 Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας καθώς και από τα κείμενα των κωδικών ΣΟ 8517 και 8517 82 00 3 . Όχημα ( μήκους 180 cm, πλάτους 87 cm και ύψους 100 cm ) που έχουν τετράχρονο μονοκύλινδρο κινητήρα βενζίνης ( κυλινδρισμός 400 cm3 ), διατάξεις χειρισμού, χειροκίνητη ενισχυμένη υδραυλικά ανατρεπόμενη επίπεδη καρότσα ωφέλιμου φορτίου 400 kg καθώς και ερπύστριες από καουτσούκ . Το όχημα αυτό έχει βάρος 250 kg κενό φορτίου, μέγιστη ταχύτητα 6,8 km/h, και ισχύ 5,37 kW και είναι εξοπλισμένο με κιβώτιο τριών ταχυτήτων και μιας όπισθεν . Αυτό χρησιμοποιείται κυρίως στα εργοτάξια για τη μεταφορά και εκφόρτωση οικοδομικών υλικών, χώματος, άμμου και άλλων παρόμοιων υλικών 8704 10 19 Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας καθώς και από τα κείμενα των κωδικών ΣΟ 8704, 8704 10 και 8704 10 19 . Λόγω της σχεδίασής του και ειδικότερα της παρουσίας ανατρεπόμενης καρότσας και ερπυστριών από καουτσούκ και του ότι χρησιμοποιείται σε ειδικό χώρο, το όχημα αυτό δεν μπορεί να καταταχθεί στην κλάση 8709 4 . Καινούργιο όχημα ( μήκους 255 cm, πλάτους 108 cm και ύψους 128 cm ) που έχει τετράχρονο μονοκύλινδρο κινητήρα βενζίνης ( κυλινδρισμός 400 cm3 ), μια ενισχυμένη υδραυλικά ανατρεπόμενη επίπεδη καρότσα, με κινητά παραπέτια στα πλάγια και πίσω, ωφέλιμου φορτίου 800 kg . Φέρει ανοικτή καμπίνα οδήγησης με διατάξεις χειρισμού και ερπύστριες από καουτσούκ . Αναπτύσσει μέγιστη ταχύτητα 8,7 km/h, ισχύ 7,46 kW και είναι εξοπλισμένο με κιβώτιο τεσσάρων ταχυτήτων και τριών όπισθεν . Χρησιμοποιείται κυρίως στα εργοτάξια για τη μεταφορά και εκφόρτωση οικοδομικών υλικών, χώματος, άμμου και άλλων παρόμοιων υλικών 8704 31 91 Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας καθώς και από τα κείμενα των κωδικών ΣΟ 8704, 8704 31 και 8704 31 19 . Λόγω της σχεδίασής του και ειδικότερα της παρουσίας ανατρεπόμενης καρότσας και ερπυστριών από καουτσούκ και του ότι χρησιμοποιείται σε ειδικό χώρο, το όχημα αυτό δεν μπορεί να καταταχθεί στην κλάση 8709 . Η ευελιξία και η περίπλοκη κατασκευή της ανατρεπόμενης καρότσας δεν επιτρέουν την κατάταξή του στον κωδικό 8704 10 ως ανατρεπόμενο αυτοκίνητο με την ονομασία "dumper" 5 . Αυτοδύναμο σύστημα το οποίο δίνει τη δυνατότητα στο χειριστή να δημιουργεί παραστάσεις σε οθόνη δύο ή τριών διαστάσεων . Χρησιμοποιείται αποκλειστικά και μόνο για το σκοπό αυτό και δεν είναι δυνατό να προγραμματισθεί για άλλες εφαρμογές παρά μόνο για αυτή της γραφικής σχεδίασης με υπολογιστή .

Το σύστημα αποτελείται από τα ακόλουθα στοιχεία :

- μία μονάδα επεξεργασίας που περιλαμβάνει ένα μικροεπεξεργαστή, ένα γραφικό επεξεργαστή και μία ειδική μνήμη,

- στοιχεία χειρισμού, όπως πληκτρολόγιο, ποντίκι και πινακίδα γραφημάτων,

- μία μονάδα οπτικής απεικόνησης με την ονομασία στερεοσκοπική οθόνη 9017 10 90 Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας, τη σημείωση 4 του τμήματος XVI, τη σημείωση 5Β του κεφαλαίου 84, τη σημείωση 3 του κεφαλαίου 90, καθώς και τα κείμενα των κωδικών ΣΟ 9017, 9017 10 και 9017 10 90 . Το είδος αυτό δεν μπορεί να καταταχθεί στον κωδικό ΣΟ 8471 επειδή εκτελεί "ειδικό έργο", σύμφωνα με την έννοια της σημείωσης 5Β του κεφαλαίου 84